
Riigihanke «Pakendijäätmete kogumise konteinerite ostmine» 
algatamise heakskiitmine ja vastutava isiku määramine

1. Asjaolud ja menetluse käik

Narva Linnavalitsuse Linnavara- ja Majandusamet algatas riiklikule riigihangete registrile 10.07.2008.a. hanketeate esitamisega avatud hankemenetluse riigihankes „Pakendijäätmete kogumise konteinerite ostmine“. 11.07.2008.a. avaldati hanketeade riigihangete registris (viitenumber 107347). 

Arvestades avalikku huvi riigihanke „Pakendijäätmete kogumise konteinerite ostmine“ avatud hankemenetluse läbiviimise suhtes ning Narva Linnavolikogu 08.03.2008.a. määrusega nr 298 „Riigihangete läbiviimise reglement“ kehtestatud riigihangete läbiviimise menetlusnormide rikkumise väheolulisust, on otstarbekas kiita Narva Linnavalitsuse Linnavra- ja Majandusameti poolt sooritatud riigihanke teostamisega seotud toimingud heaks tagasiulatuvalt ning määrata riigihanke läbiviimise eest vastutavaks isikuks Narva Linnavalitsuse Linnavara- ja Majandusameti Kommunaalmajandusosakonna keskkonnateenistuse peaspetsialist Arina Koroljova.  
2. Õiguslikud alused

Kohaliku omavalitsuse korralduse seaduse § 30 lõige 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Tulenevalt Riigihangete seaduse § 29 lõikes 2 sätestatust hankemenetlus, välja arvatud väljakuulutamiseta läbirääkimistega hankemenetlus, algab hanketeate avaldamisega registris. 

Narva Linnavalitsuse 08.03.2006.a määruse nr 298 „Riigihangete läbiviimise reglement“ § 6 kohaselt riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Nimetatud määrusega kehtestatud riigihangete läbiviimise korda on kohustatud järgima muuhulgas ka Narva Linnavalitsuse ametiasutused. 
Vastavalt Tsiviilseadustiku üldosa seaduse § 111 lõikele 1 kui tehingu kehtivus sõltub kolmanda isiku nõusolekust, võib kolmas isik nõusoleku andmise või sellest keeldumise avaldada tehingu teinud isikule, mitmepoolse tehingu puhul ka tehingupoolele. Nõusolek võib olla tehingu tegemisele eelnev või antud tagantjärele (heakskiit).
Tsiviilseadustiku üldosa seaduse § 113 järgi kui tehing on heaks kiidetud, kehtivad heakskiidu õiguslikud tagajärjed alates tehingu tegemisest, kui seadusest või poolte kokkuleppest ei tulene teisiti.

3. Otsus
3.1. Kiita heaks Narva Linnavalitsuse Linnavara- ja Majandusameti poolt riigihanke „Pakendijäätmete kogumise konteinerite ostmine“ avatud hankemenetluse algatamine hanketeate (viitenumber 107347) esitamisega riiklikule riigihangete registrile.
3.2. Määrata ülalnimetatud riigihanke hankijaks Narva Linnavalitsuse Linnavara- ja Majandusamet ja riigihanke eest vastutavaks isikuks Linnavara- ja Majandusameti Kommunaalmajandusosakonna peaspetsialist Arina Koroljova.
3.3. Volitada Osaühingut ZOROASTER, juhatuse liikme Aivo Raud´i isikus, tegema hankemenetlusega seotud toiminguid.
4. Rakendussätted
4.1. Narva Linnavalitsuse Linnavara- ja Majandusametil teha korraldus asjaosalistele teatavaks.
4.2. Korraldus jõustub seadusega sätestatud korras.
4.3. Halduskohtumenetluse seadustiku § 9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

